b'\n_START_ARTICLE_\nAndrias H\xc3\xb8genni\n_START_PARAGRAPH_\nAndrias H\xc3\xb8genni (f\xc3\xb8dt 28. oktober 1988) er en f\xc3\xa6r\xc3\xb8sk filminstrukt\xc3\xb8r fra T\xc3\xb3rshavn. F\xc3\xb8r han startede p\xc3\xa5 filmskole i Danmark, fik han erfaringer fra F\xc3\xa6r\xc3\xb8erne, da han var med til at lave udsendelser til det f\xc3\xa6r\xc3\xb8ske fjernsyn, der kaldes Agurk. I 2012 blev han uddannet fra den alternative danske filmskole 18 Frames. Hans afslutningsprojekt Timerne med Christine blev vist ved Odense Internationale Film Festival i 2013. Derefter lavede han kortfilmene Eina, og Det Mand Ikke Taler Om. Filmen Det Mand Ikke Taler Om var en del af et projekt, hvor det var meningen at s\xc3\xa6tte fokus p\xc3\xa5 det, at m\xc3\xa6nd bliver voldtaget. Efter planen skal filmen fremover vises til diskussionsforum og bruges til undervisning. Filmen er produceeret af El Cine Production med st\xc3\xb8tte fra Fynske Filmfort\xc3\xa6llinger, og derudover er filmen et samarbejde mellem Odense Filmv\xc3\xa6rksted, Syddansk Universitet, Kulturregion Fyn og Det Danske Filminstitut. _NEWLINE_H\xc3\xb8genni er bestyrelsesmedlem af F\xc3\xb8roysk Filmsf\xc3\xb3lk. Han er uddannet cand.mag i medievidenskab fra Syddansk Universitet i 2015. I 2018 blev han uddannet filminstrukt\xc3\xb8r fra den alternative filmskole Super16. Hans afgangsfilm fra Super16, Ikki illa meint, vandt den f\xc3\xa6r\xc3\xb8ske filmpris Geytin og Canal+ Award i Semaine de la Critique i Cannes i maj 2019._NEWLINE_Flere af hans kortfilm har v\xc3\xa6ret nomineret til den f\xc3\xa6r\xc3\xb8ske filmpris Geytin, og i 2015 vandt han hovedprisen med filmen Stina Karina. Han vandt ogs\xc3\xa5 hovedprisen ved Geytin i 2016 og 2019. Vindere af Geytin f\xc3\xa5r en statuette, et h\xc3\xa6dersbevis samt 30.000 kroner._NEWLINE_I januar 2016 modtog han Pris til ung kunstner fra F\xc3\xa6r\xc3\xb8ernes landsstyre, prisen er en del af de priser der uddeles en gang om \xc3\xa5ret og samlet kaldes Mentanarvir\xc3\xb0isl\xc3\xb8n Landsins (F\xc3\xa6r\xc3\xb8ernes Kulturpriser).'